หุ้นเช้า12 มี.ค.ปิดบวก1.38จุด
หุ้นไทยเช้า12มี.ค.ปิดที่ 1,160.09จุด เพิ่มขึ้น 1.38 จุด มูลค่าซื้อขาย 11,867 ล้านบาท
12 มี.ค. 2555

หุ้นไทยเช้า12มี.ค.ปิดที่ 1,160.09จุด เพิ่มขึ้น 1.38 จุด มูลค่าซื้อขาย 11,867 ล้านบาท




ดัชนีตลาดหุ้นไทยเช้าวันที่ 12 มี.ค.ปิดตลาดที่ระดับ 1,160.09 จุด เพิ่มขึ้น 1.38 จุด หรือ 0.12 % มูลค่าการซื้อขาย 11,867 ล้านบาท 
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต เปิดเผยว่า ตลาดหุ้นไทยเช้านี้รีบาวน์ได้ แต่ไม่ค่อยมีวอลุ่มการซื้อขายมากนัก แม้ตัวเลขการจ้างงานนอกภาคเกษตรของสหรัฐจะออกมาดีเกินคาดเมื่อวันศุกร์ที่ผ่านมา และในวันพรุ่งนี้จะมีการประชุมธนาคารกลางสหรัฐ(เฟด) ซึ่งก็มีการจับตาเกี่ยวกับการผ่อนคลายนโยบายทางการเงิน
แต่ตลาดหุ้นอื่นในภูมิภาคเอเชียส่วนใหญ่จะอยู่ในแดนลบ ยกเว้นตลาดหุ้นญี่ปุ่น และตลาดหุ้นไทย เนื่องจากตลาดภูมิภาคส่วนใหญ่กังวลเกี่ยวกับตัวเลขเศรษฐกิจของจีนและญี่ปุ่นที่ออกมาชะลอตัว
อย่างไรก็ดี ตลาดบ้านเราได้มีการปรับฐานบ้างแล้ว จากที่หุ้นในกลุ่มพลังงานเริ่มย่อตัวลงเมื่อช่วงที่ผ่านมา และนักลงทุนก็เริ่มหันไปเล่นหุ้นที่มีผลประกอบการดีแทน อย่างหุ้นในกลุ่มโรงพยาบาล กลุ่มสื่อสาร และกลุ่มค้าปลีก
แนวโน้มการลงทุนในช่วงบ่ายนี้ นายพิชัย มองว่า ตลาดคงจะแกว่งตัวไม่ต่างจากรอบเช้า ให้แนวรับ 1,158 จุด แนวต้าน 1,170 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
TRUE       มูลค่าการซื้อขาย 1,344 ล้านบาท ปิดที่ 3.76 บาท เพิ่มขึ้น 0.10 บาท (+2.73%) 
JAS          มูลค่าการซื้อขาย  671 ล้านบาท ปิดที่  2.56 บาท ราคาไม่เปลี่ยนแปลง 
IVL           มูลค่าการซื้อขาย 642 ล้านบาท ปิดที่ 38.50 บาท ลดลง 0.25 บาท (-0.65%) 
BANPU    มูลค่าการซื้อขาย 485 ล้านบาท ปิดที่ 622 บาท ราคาไม่เปลี่ยนแปลง 
PTT          มูลค่าการซื้อขาย 478 ล้านบาท ปิดที่ 351 ราคาไม่เปลี่ยนแปลง